पॉस्को समर्थक समूह के अध्यक्ष का इस्तीफा  
ओडिशा के जगतसिंहपुर में पॉस्को का इस्पात संयंत्र स्थापित करने की परियोजना के लिए भूमि अधिग्रहण एक बार फिर रुक गया है।
ओडिशा के जगतसिंहपुर में पॉस्को का इस्पात संयंत्र स्थापित करने की परियोजना के लिए भूमि अधिग्रहण एक बार फिर रुक गया है क्योंकि इस परियोजना के समर्थक समूह के अध्यक्ष ने सोमवार को इस्तीफा दे दिया। पॉस्को इस्पात संयंत्र के लिए भूमि अधिग्रहण 17 जून को शुरू हुआ था लेकिन यह काम अब तक बाधित है।  ज्वाइंट एक्शन कमेटी (जेएसी) के अध्यक्ष अनादि राउत का इस्तीफा नेताओं की इस नाराजगी के बाद आया है कि परियोजना की चहारदीवारी बनाने के लिए बाहर के ठेकेदारों को नियुक्त किया गया है। सूत्रों ने बताया कि कुछ सदस्यों ने आरोप लगाया कि बाहरी ठेकेदारों की नियुक्ति में जेएसी के ठेकेदार के एक परिजन की भूमिका है।